Тимофей Скатов Хорватиядаги мусобақанинг чорак финалига йўлланма олди
ASTANA. Kazinform – Қозоғистонлик теннисчи, дунёнинг 273-ракеткаси Тимофей Скатов Задар (Хорватия) шаҳрида бўлиб ўтаётган челлежер турнирининг чорак финалига йўлланма олди.
Қозоғистонлик теннисчи иккинчи даврада жаҳон рейтингида 247-ўринни эгаллаб турган италиялик Алессандро Жаннессини ортда қолдирди.
Т.Скатов италиялик спортчини 6:1, 6:2 ҳисобида яққол устунлик билан мағлуб этди. Бир соату 15 дақиқа давом этган учрашувда Тимофей 12 та брейк-пойнтдан 4 тасидан фойдаланди ва 2 та эйсни амалга оширди.
Тимофей Скатов ярим финалга чиқиш учун дунё рейтингида 392-ўринни эгаллаб турган австриялик Сандро Копп билан куч синашади.